**ΑΝΑΚΟΙΝΩΣΗ**

**ΘΕΜΑ: Έναρξη δηλώσεων και διανομής διδακτικών συγγραμμάτων Εαρινού Εξαμήνου**

**ακαδημαϊκού έτους 2020-2021**

**(Αφορά στους προπτυχιακούς φοιτητές του Τμήματός μας, με ακαδημαϊκά έτη εισαγωγής από 2015-2016 έως και 2020-2021**)

Οι δηλώσεις διδακτικών συγγραμμάτων γίνονται μέσω του πληροφοριακού συστήματος του «Ευδόξου» ([**https://eudoxus.gr**](https://eudoxus.gr))

Στο σύνδεσμο <https://eudoxus.gr/Announcements/1330> ενημερωθείτε για τα ακόλουθα

1. η διάρκεια των δηλώσεων διδακτικών συγγραμμάτων του Εαρινού Εξαμήνου 2020-2021 έχει οριστεί από την Δευτέρα 22-3-2021 έως την Δευτέρα 5-4-2021.
2. Η διανομή των διδακτικών συγγραμμάτων θα πραγματοποιηθεί με κατ'οίκον παράδοση προς τους δικαιούχους φοιτητές των δηλωθέντων συγγραμμάτων με ευθύνη των εκδοτικών οίκων, μέσω εταιρειών ταχυμεταφοράς της επιλογής τους και θα διεξαχθεί από την Τρίτη 06 Απριλίου 2021 έως την Δευτέρα 24 Μαίου 2021.
3. Κατ’ εξαίρεση για το τρέχον ακαδ. εξάμηνο, θα έχουν δικαίωμα επιλογής συγγραμμάτων χειμερινού εξαμήνου αποκλειστικά:

* φοιτητές που δεν υπέβαλλαν δήλωση συγγραμμάτων ή δεν παρέλαβαν τα συγγράμματα του χειμερινού εξαμήνου στο σύνολό τους.
* Φοιτητές οι οποίοι έγιναν δεκτοί στα οικεία Τμήματα Υποδοχής ύστερα από μετεγγραφή ή μετακίνηση ακαδημαϊκού έτους 2020-2021 και οι οποίοι δεν προέβησαν σε δήλωση για την επιλογή διδακτικών συγγραμμάτων χειμερινού εξαμήνου ακαδημαϊκού έτους 2020-2021.
* Φοιτητές ειδικών κατηγοριών (διακριθέντες αθλητές, εισακτέοι στην Τριτοβάθμια Εκπαίδευση φοιτητές με σοβαρές παθήσεις (5%), κ.α.) οι οποίοι δεν συμπεριλήφθηκαν στην συμπληρωματική περίοδο δηλώσεων για την επιλογή διδακτικών συγγραμμάτων χειμερινού εξαμήνου ακαδημαϊκού έτους 2020-2021 κατά το διάστημα 22-12-2020 έως 30-12-2020.

**Aπαραίτητη προϋπόθεση για την επιλογή διδακτικών συγγραμμάτων χειμερινού εξαμήνου από τους φοιτητές των ανωτέρω κατηγοριών είναι να έχουν δηλώσει τα αντίστοιχα μαθήματα στη Γραμματεία του Τμήματός μας κατά το χειμερινό εξάμηνο.**

**Οι φοιτητές που ανήκουν στις ανωτέρω κατηγορίες και έχουν εξεταστεί επιτυχώς σε μαθήματα του χειμερινού εξαμήνου 2020-2021 χωρίς να έχουν παραλάβει τα αντίστοιχα συγγράμματα, διατηρούν κατ’ εξαίρεση το δικαίωμα επιλογής συγγραμμάτων και για τα μαθήματα αυτά**

Επισημαίνουμε στους φοιτητές ότι

1. Θα πρέπει να μεριμνούν ώστε να υπάρχει πλήρη αντιστοιχία μεταξύ δήλωσης μαθήματος και δήλωσης συγγράμματος. (σύνδεσμος **https://eudoxus.gr/Students** με τους όρους και προϋποθέσεις συμμετοχής στο πρόγραμμα «Εύδοξος» και τις οδηγίες για τη διαδικασία επιλογής συγγραμμάτων)
2. Στην περίπτωση που οι φοιτητές παραλάβουν συγγράμματα που δεν δικαιούνται θα τα επιστρέφουν στην Κεντρική Ακαδημαϊκή Βιβλιοθήκη του ιδρύματός μας
3. Όσοι φοιτητές έχουν απωλέσει τα στοιχεία του λογαριασμού τους Πανεπιστήμιο Πατρών (password και username) τα οποία είναι απαραίτητα και για τη δήλωση των συγγραμμάτων στο «Εύδοξος» θα απευθυνθούν στο Γραφείο Αρωγής του Τμήματος Δικτύων Του Παν/μίου Πατρών ([**https://helpdesk.upnet.gr/**](https://helpdesk.upnet.gr/) ) ή τηλ. 2610 962600

22/3/2021, Από τη Γραμματεία